Markas Indo-Pasifik Amerika Syarikat

Markas Pemerintahan Indo-Pasifik Amerika Syarikat (USINDOPACOM) adalah markas medan bersepadu dalam Angkatan Tentera Amerika Syarikat yang bertanggungjawab bagi rantau Indo-Pasifik. Ia merupakan markas medan bersepadu yang paling lama dan paling besar. Panglimanya, iaitu seorang pegawai kanan tentera A.S. di Pasifik, bertanggungjawab bagi operasi ketenteraan di kawasan yang meliputi lebih kurang , atau kira-kira 52 peratus permukaan Bumi, terbentang dari perairan Pantai Barat Amerika Syarikat hingga ke pantai barat India, dan dari Artik hingga ke Antartika. Markas A.S. ini juga bertanggungjawab untuk melindungi pencerobohan ke atas Amerika Syarikat melalui negeri Hawaii.

Panglima melapor kepada Presiden Amerika Syarikat menerusi Setiausaha Pertahanan dan dibantu oleh tentera komponen dan markas bersepadu subordinat, termasuk Tentera Darat Pasifik AS, Pasukan Marin Pasifik, Armada Pasifik AS, Tentera Udara Pasifik, Tentera Jepun AS, Tentera Korea AS, Markas Operasi Khusus Korea, dan Markas Operasi Khusus Pasifik. USINDOPACOM juga mempunyai dua unit pelapor langsung (DRUs)—U.S. Pacific Command Joint Intelligence Operations Center (JIOC) dan  Center for Excellence in Disaster Management and Humanitarian Assistance (CFE-DMHA), serta sebuah Standing Joint Task Force, Joint Interagency Task Force West (JIATF-W). Bangunan ibupejabat USINDOPACOM, iaitu Pusat Kawalan Pasifik Nimitz-MacArthur, terletak di Kem H. M. Smith, Hawaii.

Dahulu ia dikenali sebagai Markas Pasifik Amerika Syarikat (USPACOM) sejak penubuhannya, markas ini telah dinamakan semula sebagai Markas Indo-Pasifik AS pada 30 Mei 2018, bagi mengiktiraf penekanan lebih besar terhadap subbenua India.

Senarai Panglima 
Walaupun para pegawai yang berkelayakan dalam Angkatan Tentera AS boleh dilantik sebagai Panglima INDOPACOM, hanya pegawai Tentera Laut yang pernah memegang jawatan ini.

Markas Pasifik Amerika Syarikat

Markas Indo-Pasifik A.S.

Para Panglima Markas Pasifik AS dan Markas Indo-Pasifik AS mengikut cabang tentera
Tentera Laut: 25
Tentera Udara: tiada
Tentera Darat: tiada
Kor Marin: tiada
Pengawal Pantai: tiada

Rujukan

Pautan luar
	

Penubuhan 1947
Ketenteraan
Jabatan Pertahanan Amerika Syarikat
Tentera Amerika Syarikat
Organisasi tentera
Markas medan bersepadu